F’ittra indirizzata lill-President tal-Kummissjoni Ewropea, Ursula Von Der Leyen, il-Prim Ministru Taljan qalilha biex tlesti ruħha għar-riskji. L-Italja, li tibqa’ sal-lum l-aktar pajjiż Ewropew li ntlaqat mill-Coronavirus b’aktar minn 14,000 mewt. Conte kellu kliem iebes għall-Unjoni Ewropea li naqset milli tieħu azzjoni immedjata biex tibgħat l-għajnuna lill-istat membru fil-bżonn. Von Der Leyen skużat ruħha mal-Italja u qalet li issa l-Unjoni Ewropea tinsab wara l-Italja lesta li tgħin u tmidd idejha. Conte qal li mhu jara l-ebda pjan u ħidma konkreta u talab għal aktar għaqda u kuraġġ biex tingħeleb din il-pandemija li ħakmet sew lill-Ewropa. L-Italja qed titlob lill-Ewropa kollha biex tieħu riskju u tgħin lill-aktar pajjiż milqut billi toħroġ biljun ta’ ewro f’dawk li qed jissejħu coronabonds. Von Der Leyen, flimkien mal-Ġermanja mhux konvinti mit-talba hekk kif qalu li dan il-metodu jaf iżdi b’ħafna id-dejn fuq is-self.